CELEX: 32016R0277
Language: da
Date: 2016-02-25 00:00:00
Title: Rådets forordning (EU) 2016/277 af 25. februar 2016 om ændring af forordning (EF) nr. 765/2006 om restriktive foranstaltninger over for Belarus

27.2.2016   
            
            
               DA
            
            
               Den Europæiske Unions Tidende
            
            
               L 52/22
            
         RÅDETS FORORDNING (EU) 2016/277
   af 25. februar 2016
   om ændring af forordning (EF) nr. 765/2006 om restriktive foranstaltninger over for Belarus
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 215,
   under henvisning til Rådets afgørelse 2012/642/FUSP af 15. oktober 2012 om restriktive foranstaltninger over for Hviderusland (1),
   under henvisning til fælles forslag fra Unionens højtstående repræsentant for udenrigsanliggender og sikkerhedspolitik og Europa-Kommissionen, og
   ud fra følgende betragtninger:
   
               (1)
            
            
               Rådets forordning (EF) nr. 765/2006 (2), som ændret, foreskriver indefrysning af aktiver tilhørende præsident Lukashenko og visse embedsmænd i Belarus samt af aktiver tilhørende personer, der er ansvarlige for alvorlige krænkelser af menneskerettighederne eller undertrykkelse af civilsamfundet og den demokratiske opposition, og personer og enheder, der drager fordel af eller støtter Lukashenkoregimet, herunder især personer og enheder, der yder finansiel eller materiel støtte til regimet.
            
         
               (2)
            
            
               Indefrysningen af aktiver bør opretholdes for så vidt angår fire personer, der er opført i bilag I til forordning (EF) nr. 765/2006.
            
         
               (3)
            
            
               Alle de i bilag IV til forordning (EF) nr. 765/2006 opførte personer og enheder, for hvem indefrysningen af aktiver blev suspenderet, bør udgå, og suspensionen af anvendelsen af forbuddene bør bringes til ophør.
            
         
               (4)
            
            
               Da denne foranstaltning falder ind under traktatens anvendelsesområde, er lovgivning på EU-plan nødvendig for at kunne gennemføre den, navnlig for at sikre at de økonomiske aktører i alle medlemsstater anvender den på samme måde.
            
         
               (5)
            
            
               Forordning (EF) nr. 765/2006 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I forordning (EF) nr. 765/2006 foretages følgende ændringer:
   
               1)
            
            
               Artikel 2, stk. 6, udgår.
            
         
               2)
            
            
               Artikel 8b udgår.
            
         
               3)
            
            
               Bilag IV udgår.
            
         Artikel 2
   Denne forordning træder i kraft dagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 25. februar 2016.
      
         
            På Rådets vegne
         
         K.H.D.M. DIJKHOFF
         
            Formand
         
      
   
   
      (1)  EUT L 285 af 17.10.2012, s. 1.
   
      (2)  Rådets forordning (EF) nr. 765/2006 af 18. maj 2006 om restriktive foranstaltninger over for Belarus (EUT L 134 af 20.5.2006, s. 1).